**NOTĂ DE FUNDAMENTARE**

|  |  |  |  |
| --- | --- | --- | --- |
| **Secțiunea 1**  **Titlul proiectului de act normativ**  Hotărâre privind reaprobarea caracteristicilor principale și indicatorilor tehnico-economici ai obiectivului de investiții **„Amenajare râu Crișul Repede, județul Bihor”** | | | |
| **Secțiunea a 2-a**  **Motivul emiterii actului normativ** | | | |
| 1. **Descrierea situației actuale** | Obiectivul de investiții **„Amenajare râu Crișul Repede, județul Bihor”**a fost avizat în Consiliul Interministerial de Avizare a Lucrărilor Publice de Interes Național și Locuințe și a primit Avizul nr. 46 din 15 iunie 2009, iar caracteristicile principale și indicatorii tehnico-economici au fost aprobați în Anexa nr. II/3 la Hotărârea Guvernului nr.1417/2009 privind aprobarea indicatorilor tehnico-economici pentru 9 obiective de investiții prioritare din infrastructura de mediu și dezvoltare durabilă, cu modificările ulterioare, publicată în Monitorul Oficial al României, Partea I nr. 843 din 7 decembrie 2009  Crișul Repede izvorăște în nord-estul Munților Apuseni, străbate orașele Huedin și Ciucea, județul Cluj, Aleșd și Oradea, județul Bihor și se varsă în Tisa pe teritoriul Ungariei, are o lungime a cursului de 171 km, o pantă medie de 3 % și o suprafață a bazinului de 6383 km2.  Sectorul de râu care face obiectul proiectului este de cca. 27 km, în intravilanul și extravilanul municipiului Oradea și în localitățile: Fughiu, Aleșd, Aușeu, Vadu Crișului, Șuncuiuș, Bucea, Bulz, reprezentând aprox. 20% din lungimea dintre izvoare și ieșirea din Oradea. Lucrările existente de apărare împotriva inundațiilor aflate în funcțiune pe ansamblul spațiului hidrografic Crișuri, constau în regularizări de râuri, îndiguiri, consolidări de maluri, precum și acumulări permanente, nepermanente sau poldere.  Pe raza municipiului Oradea cursul râului Crișul Repede a fost regularizat și amenajat în diferite etape de dezvoltare a orașului. În prezent, albia râului este colmatată iar lucrările existente au suferit degradări (subspălări ale zidurilor, prăbușiri ale taluzelor). Pentru celelalte localități (Fughiu, Aleșd, Aușeu, Vadul Crișului, Șuncuiuș, Bucea, Bulz) nerealizarea lucrărilor poate conduce la accentuarea zonelor cu eroziuni active, ce pun în pericol obiectivele social-economice existente pe maluri, dar si deteriorarea în continuare a consolidărilor existente.  Execuția lucrărilor a fost demarată în anul 2002 și s-a desfășurat în limita surselor de finanțare. În prezent situația execuției lucrărilor este următoarea:  − Obiect 4.1.1. - Construcții hidrotehnice:  A. Obiect 1 – Intravilan Oradea – executate parțial;  B. Obiect2 – Tronson Fughiu- neexecutat;  C. Obiect3 – Tronson Aleșd – Aușeu – executat în totalitate;  D. Obiect4 – Tronson Vadu Crișului – executat în totalitate;  E. Obiect 5 – Tronson Șuncuiuș - neexecutate;  F. Obiect6 – Tronson Bucea – executate parțial;  G. Obiect 7. – Tronson Bulz – executate parțial;  − Obiect 4.1.2. – Reabilitare echipament hidromecanic de la priza de apa – executate parțial;  − Obiect 4.1.3. – Reabilitare instalații electrice de la priza de apă – executate în totalitate;  − Obiect 4.1.4. – Stație de pompare provizorie – executate în totalitate;  − Obiect 4.1.5. – Sistem informațional - neexecutate;  Continuarea lucrărilor și finalizarea este necesară deoarece scopul obiectivului de investiții este prioritar social - de apărare împotriva viiturilor, dar are și implicații economice prin evitarea pagubelor potențiale ce se pot produce prin afectarea infrastructurii și construcțiilor existente în zonă. | | |
| 11 În cazul proiectelor de acte normative care transpun legislație comunitară sau creează cadrul pentru aplicarea directă a acestuia | Proiectul de act normativ nu se referă la acest subiect. | | |
| 2. Schimbări preconizate | Lucrările propuse se dezvoltă în albia minoră a râului Crișul Repede, pe malurile acestuia și parțial în albia majoră, lungimea sectorului de râu amenajat fiind de cca. 27 km, în intravilan și extravilan Municipiul Oradea și spre amonte până în perimetrul localităților Bucea și Bulz, pe raza județului Bihor.  În cadrul obiectivului de investiție au fost delimitate 7 obiecte ce poartă denumirea localităților ce urmează a beneficia de efectul lucrărilor.  In cadrul Obiectului 1 – Intravilan Oradea au fost proiectate lucrări de consolidare a malurilor răului Crișul Repede, în soluții prietenoase cu mediul – prism din anrocamente de piatră brută așezat pe saltea din fascine. Pe coronamentul prismului de piatra este prevăzută a fi amenajată o zona de promenada care va deveni punctul de atracție atât pentru locuitorii Municipiului Oradea cât și pentru turiștii din alte zone.  În cadrul Obiect 2 –Fughiu, Obiect 3- Aleșd, obiect 4- Vadu Crișului, obiect5-Șuncuiuș, obiect6 – Bucea, obiect 7 – Bulz au proiectate lucrări de consolidare a malurilor în zonele în care eroziunile de mal existente pun în pericol obiectivele social-economice aflate pe maluri. Soluțiile tehnice adoptate pentru consolidarea malurilor constau în prisme din anrocamente de piatră brută așezate pe saltele de fascine, cutii din gabioane așezate pe saltele din gabioane umplute cu piatră brută, precum și înierbări ale taluzelor.  Principalele cauze care au stat la baza suplimentării și modificării capacităților lucrărilor de amenajare prevăzute inițial în Studiul de .Fezabilitate aprobat în anul 2009 sunt:   * Modificări importante ale morfologiei albiei având în vedere că un râu natural nu poate să-și păstreze caracteristicile (eroziuni în zonele concave, depuneri de sedimente, dezvoltarea vegetației, etc). Caracterul dinamic al regimului de curgere pe râul Crișul Repede a determinat modificări ale secțiunilor de scurgere ale albiei față de secțiunile inițial avute în vedere la elaborarea Studiului de Fezabilitate în anul 2008 (aprobat în anul 2009), precum și eroziuni majore, ceea ce a impus lucrări suplimentare necesare pentru asigurarea stabilității și siguranței în exploatare; * Datorită faptului că anumite lucrări executate nu au putut fi finalizate din lipsa fondurilor necesare (spre exemplu: lucrările de amenajare a malului stâng pe tronsonul Pasarela Medicină - Pod Centru), la reluarea execuției a fost nevoie de o serie de lucrări suplimentare (curățire armături ce au fost lăsate libere, tratare suplimentară a betoanelor turnate fără a fi ajuns la cote finale, revizuiri ale secțiunilor și adaptări la situațiile din teren); * Soluțiile tehnice adoptate pentru amenajarea albiei râului Crișul Repede au suferit adaptări la cerințele administrațiilor locale și de mediu, precum și la   situația existentă în teren. În urma discuțiilor cu reprezentanți ai Primăriei Oradea, Consiliul Județean Bihor, Organizațiile Neguvernamentale de mediu și alte firme de proiectare (arhitectură), soluțiile tehnice de realizare a consolidărilor de mal au suferit o serie de adaptări la cerințele acestora. Soluțiile tehnice adoptate respectă observațiile formulate de către cei interesați, rezolvând în același timp problemele care au generat această investiție. Astfel, în cadrul Obiectului 1 – Intravilan Oradea datorită obiecțiunilor organizațiilor mediu nu se pot realiza toate capacitățile prevăzute inițial și o lungime de 733 m de consolidare de mal va fi relocată la Obiectul 7 – Tronson Bulz, unde sunt necesare lucrări suplimentare de consolidare a malurilor în vederea punerii în siguranța a obiectivelor social economică din zonă;   * La stabilirea soluțiilor tehnice au fost necesare corelări cu alte proiecte de investiții aflate în execuție, și anume:   Parcare subterană - proiect ce este inclus în programul de investiții al Primăriei Municipiului Oradea;  Amenajarea peisagistică a malurilor râului Crișul Repede - proiect ce este inclus în programul de investiții al Primăriei Municipiului Oradea;  Modernizare Drum Județean 108I, Bratca-Bulz - proiect ce este inclus în programul de investiții al Consiliului Județean Bihor.  Urmare a corelării soluțiilor tehnice privind lucrările hidrotehnice propuse pe malurile râului Crișul Repede și a altor lucrări de investiții promovate de instituții și autorități locale, în zona podului Ladislau (pod Centru) se va suplimenta realizarea unei lungimi de 141 m de zid de sprijin (din care 88 ml de zid nou de sprijin pe malul stâng amonte pod Ladislau și 53 ml refacere zid existent pe malul drept aval pod Ladislau).  Pentru Obiectul 7 – Tronson Bulz, în zona localității Bulz Consiliul Județean Bihor a promovat investiția “Modernizare DJ108I, Bratca-Bulz”, drum care mărginește malul râului Crișul Repede, și pentru care nu erau cuprinse în Studiul de Fezabilitate inițial lucrări de consolidare a malurilor. Reabilitarea drumului județean a impus și suplimentarea lucrărilor de consolidare de mal care, cumulat, se cifrează la o lungime de 4212 m (amenajare albie 4212 m, consolidare de mal 4212 m);   * Valoarea de investiție a crescut și datorită faptului că în studiul de fezabilitate inițial proiectantul a luat în calcul prețuri medii pe economie la materiale, manoperă, utilaj și transport, iar ulterior s-au desfășurat negocieri ale prețurilor unitare. Evaluarea lucrărilor Rest de executat s-a realizat luând în considerare atât prețurile negociate indexate, cât și prețuri actuale rulate ținându-se cont de modificările legislative (*OUG 114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene*, modificări de taxe, etc).   Capacitățile totale ce urmează a fi realizate în cadrul acestui obiectiv de investiție sunt:  - Lungime râu amenajat: L = 27.155 ml  - Consolidare mal: L = 18.330 ml  - Refacere ziduri de sprijin L = 803 ml  - Amenajare pârâu Întunecat: L = 231,60 ml  din care lucrări suplimentare:  - Amenajare albie, L = 4.212 ml  - Consolidare mal, L = 4.212 ml  - Refacere ziduri, L = 141 ml.  Soluțiile tehnice sunt în concordanță cu cerințele Directivei 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei privind evaluarea și gestionarea  riscului la inundații, pentru protecția și îmbunătățirea specificului mediului înconjurător și a aspectului său estetic și prevenirea sau minimizarea pierderilor economice prin reducerea riscului la inundații și măsuri de protecție locală în zonele populate.  Lucrările care se realizează în cadrul acestui obiectiv de investiții se încadrează în Strategia națională de management al riscului la inundații pe termen mediu și lung, aprobată prin Hotărârea Guvernului nr.846/2010, care definește un cadru tehnic, instituțional și legal pentru prevenirea și reducerea tuturor consecințelor negative ale inundațiilor, până la niveluri acceptabile gradual și procentual, asupra activităților socio-economice, asupra proprietăților, asupra vieții și sănătății oamenilor și asupra mediului înconjurător, ținând cont de necesitățile specifice și de obligațiile internaționale ale României, fiind în concordanță cu orizontul de timp al Strategiei Naționale pentru Dezvoltare Durabilă.  *Valoarea obiectivului de investiții a fost avizată în Consiliului Interministerial de Avizare Lucrări Publice de Interes Național și Locuințe.* | | |
| 3. Alte informații | Nu au fost identificate. | | |
| **Secțiunea a 3-a**  **Impactul socio-economic al proiectului de act normativ** | | | |
| 1. Impactul macroeconomic | În timpul dezvoltării proiectului, impactul prognozat asupra mediului socio-economic va fi pozitiv, având în vedere că noi locuri de muncă vor fi create pentru comunitățile locale în sectoarele în care lucrările de **amenajare râu Crișul Repede, județul Bihor,**vor fi efectuate. | | |
| 11.Impactul asupra mediului concurențial și domeniului ajutoarelor de stat | Proiectul de act normativ nu se referă la acest subiect. | | |
| 2. Impactul asupra mediului de afaceri | Proiectul de act normativ nu se referă la acest subiect. | | |
| 21 Impactul asupra sarcinilor administrative | Proiectul de act normativ nu se referă la acest subiect. | | |
| 22 .Impactul asupra întreprinderilor mici și mijlocii | Proiectul de act normativ nu se referă la acest subiect. | | |
| 3. Impactul social | Proiectul de act normativ nu se referă la acest subiect. | | |
| 4. Impactul asupra mediului | Lucrările propuse a se executa, prin caracterul lor, au un impact negativ temporar asupra mediului, doar pe durata de execuție. Materialele utilizate vor fi ecologice, nepoluante și se vor integra în mediul înconjurător.  Proiectul respectă măsurile și condițiile care se impun pentru protecția biodiversității pe perioada realizării lucrărilor hidrotehnice și a organizării de șantier. Impactul asupra apelor subterane se poate considera minor datorită genurilor de lucrări alese care nu împiedică transferul apei din râu în freatic și invers. Impactul asupra aerului poate fi considerat minor.  Datorită traficului rutier al utilajelor grele, în timpul executării lucrărilor, poluarea fonică va fi crescută.  Lucrările vor respecta condițiile de mediu impuse prin actele administrative ale autorității competente pentru protecția mediului:  Acordul de mediu nr. 14/27.12.2010 și Adresa nr. 12.844/14.08.2020 privind valabilitatea acestuia, precum și Decizia etapei de încadrare nr. 643/31.08.2020 emise de Agenția pentru Protecția Mediului Bihor. | | |
| 5. Alte informații | Nu au fost identificate. | | |
| **Secțiunea a 4-a**  **Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)** | | | |
| |  |  |  |  |  |  |  | | --- | --- | --- | --- | --- | --- | --- | | **- mii lei -** | | | | | | | | Indicatori | Anul curent | Următorii 4 ani | | | | Media pe 5 ani | | 1 | 2 | 3 | 4 | 5 | 6 | 7 | | 1. Modificări ale veniturilor bugetare, plus/minus, din care: | Nu este cazul | | | | | | | a) buget de stat, din acesta: |  |  |  |  |  |  | | (i) impozit pe profit |  |  |  |  |  |  | | (ii) impozit pe venit |  |  |  |  |  |  | | b) bugete locale: |  |  |  |  |  |  | | (i) impozit pe profit |  |  |  |  |  |  | | c) bugetul asigurărilor sociale de stat: |  |  |  |  |  |  | | (i) contribuții de asigurări |  |  |  |  |  |  | | 2.Modificări ale cheltuielilor bugetare, plus/minus, din care: | Nu este cazul | | | | | | | a) buget de stat, din acesta: |  |  |  |  |  |  | | (i) cheltuieli de personal |  |  |  |  |  |  | | (ii) bunuri și servicii |  |  |  |  |  |  | | b)bugetele locale |  |  |  |  |  |  | | c) bugetul asigurărilor sociale de stat: |  |  |  |  |  |  | | (i) cheltuieli de personal |  |  |  |  |  |  | | (ii) bunuri si servicii |  |  |  |  |  |  | | 3. Impact financiar, plus/minus, din care: | Nu este cazul | | | | | | | a) buget de stat |  |  |  |  |  |  | | b) bugete locale |  |  |  |  |  |  | | c) credite externe |  |  |  |  |  |  | | 4.Propuneri pentru acoperirea creșterii cheltuielilor bugetare | Nu este cazul | | | | | | | 5.Propuneri pentru a compensa reducerea veniturilor bugetare | Nu este cazul | | | | | | | 6.Calcule detaliate privind fundamentarea modificărilor veniturilor și/sau cheltuielilor bugetare | Nu este cazul | | | | | | | 7.Alte informații | Finanțarea obiectivului de investiții se realizează de la bugetul de stat prin bugetul Ministerului Mediului, Apelor și Pădurilor, în limita sumelor aprobate anual cu această destinație, conform programelor de investiții publice aprobate potrivit legii, din venituri proprii ale Administrației Naționale „Apele Române”, precum și din alte surse legal constituite | | | | | | | **Secțiunea a 5-a**  **Efectele proiectului de act normativ asupra legislației în vigoare** | | | | | | | | | | |
| 1.Măsuri normative necesare pentru aplicarea prevederilor proiectului de act normativ:  a)acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b)acte normative ce urmează a fi elaborate în vederea implementării noilor dispoziții. | | Proiectul de act normativ nu se referă la acest subiect. | |
| 1¹ Compatibilitatea proiectului de act normativ cu legislaţia în domeniul achiziţiilor publice   1. impact legislative-prevederi de   modificare şi completare a cadrului normative în domeniul achiziţiilor publice, prevederi derogatorii;  b ) norme cu impact la nivel operațional/tehnic-sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităților contractante | | Proiectul de act normativ nu se referă la acest subiect | |
| 2.Conformitatea proiectului de act normativ cu legislaţia comunitară în cazul proiectelor ce transpun prevederi comunitare. | | Proiectul de act normativ nu se referă la acest subiect. | |
| 3.Măsuri normative necesare aplicării directe a actelor normative comunitare. | | Proiectul de act normativ nu se referă la acest subiect. | |
| 4.Hotărâri ale Curții de Justiție a Uniunii Europene | | Proiectul de act normativ nu se referă la acest subiect. | |
| 5.Alte acte normative și/sau documente internaționale din care decurg angajamente. | | Proiectul de act normativ nu se referă la acest subiect. | |
| 6.Alte informații | | La data intrării în vigoare a prezentei hotărâri, se abrogă poziția 3 din anexa nr. I lista obiectivelor de investiţii prioritare din infrastructura de mediu şi dezvoltare durabilă și anexa nr. II/3 caracteristicile principale și indicatorii tehnico-economici ai obiectivului de investiții „Amenajare râu Crișul Repede, județul Bihor ", la Hotărârea Guvernului nr.1417/2009 privind aprobarea indicatorilor tehnico-economici pentru 9 obiective de investiţii prioritare din infrastructura de mediu şi dezvoltare durabilă, cu modificările ulterioare, publicată în Monitorul Oficial al României, Partea I nr. 843 din 7 decembrie 2009 | |
| **Secțiunea a 6-a**  **Consultările efectuate în vederea elaborării proiectului de act normativ** | | | |
| 1.Informaţii privind procesul de consultare cu organizaţii neguvernamentale, institute de cercetare şi alte organisme implicate  2.Fundamentarea alegerii organizaţiilor cu care a avut loc consultarea, precum şi a modului în care  activitatea acestor organizaţii este legată de obiectul proiectului de act normativ. | | | Proiectul de act normativ nu se referă la acest subiect. |
| 3.Consultările organizate cu autoritățile administrației publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | | Proiectul de act normativ nu se referă la acest subiect. |
| 4.Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | | | În vederea adoptării de către Guvern a acestui proiect de act normativ, privind reaprobarea caracteristicilor principale şi indicatorilor tehnico-economici ai obiectivului de investiții **„Amenajare râu Crișul Repede, județul Bihor”**, s-a obținut avizul Consiliului Interministerial de Avizare Lucrări Publice de Interes Național și Locuințe, nr. 55 din 05.11.2020 |
| 5.Informaţii privind avizarea de către  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | | Proiectul de act normativ nu se referă la acest subiect. |
| 6.Alte informații | | | Nu au fost identificate. |
| **Secțiunea a 7-a**  **Activităţi de informare publică privind elaborarea**  **și implementarea proiectului de act normativ** | | | |
| 1. Informarea societăţii civile cu privire la necesitatea elaborării proiectului de act normativ | | | În elaborarea proiectului de act normativ a fost îndeplinită procedura stabilită prin Legea nr. 52/2003 privind transparența decizională în administrația publică, republicată., |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | Proiectul de act normativ nu se referă la acest subiect. |
| 3. Alte informaţii | | | Nu au fost identificate. |
| **Secţiunea a 8-a**  **Măsuri de implementare** | | | |
| 1. Măsurile de punere în aplicare a proiectului de act normativ de către autorităţile administraţiei publice centrale şi/ sau locale – înfiinţarea  unor noi organisme sau extinderea competențelor  instituțiilor existente | | | Proiectul de act normativ nu se referă la acest subiect. |
| 2. Alte informații | | | Nu au fost identificate. |

Pentru considerentele de mai sus, am elaborat prezentul proiect de Hotărâre a Guvernului privind reaprobarea caracteristicilor principale şi indicatorilor tehnico-economici ai obiectivului de investiții **„Amenajare râu Crișul Repede, județul Bihor”** precum și a caracteristicilor principale și a indicatorilor tehnico-economici aferenți acestuia**,** care în forma prezentată a fost avizat de ministerele avizatoare și pe care-l supunem spre adoptare.

**MINISTRUL MEDIULUI, APELOR ȘI PĂDURILOR**

**Mircea FECHET**

**AVIZĂM FAVORABIL:**

**MINISTRUL LUCRĂRILOR PUBLICE, DEZVOLTĂRII ȘI ADMINISTRAȚIEI**

**Ion ȘTEFAN**

**MINISTRUL FINANŢELOR PUBLICE**

**Vasile - Florin CÎȚU**

*AVIZEAZĂ*

**Secretar General**

**Ion ANGHEL**

**Secretar General Adjunct**

**Teodor DULCEAȚĂ**

**Direcția Juridică**

**Cristian ALEXE, Director**

**Direcția Economico-Financiară**

**Dinu-Octavian NICOLESCU, Director**

**Direcția Investiții,**

**Eugenia NECEA, Director**

**Administrația Națională „Apele Române”**

**Ervin MOLNAR, Director General**